Návrh

Zákon

z .......... 2021,

**o územnom plánovaní**

Národná rada Slovenskej republiky sa uzniesla na tomto zákone:

Čl. I

§ 1

Predmet úpravy

Tento zákon upravuje

a) územné plánovanie a jeho procesy,

b) pôsobnosť orgánov územného plánovania, práva a povinnosti fyzických osôb a právnických osôb v územnom plánovaní a vo výstavbe,

c) zriadenie a vedenie informačného systému územného plánovania a výstavby (ďalej len „informačný systém“).

§ 2

Vymedzenie základných pojmov

Na účely tohto zákona sa rozumie

1. územím časť zemského povrchu, ktorého určenie veľkostnej jednotky závisí od stupňa územnoplánovacej dokumentácie,
2. osobitným územím časť územia, ktoré je určené na špecifické využívanie jednotlivými priestorovými formami a územnými funkciami charakteristickými a dominujúcimi v danej územnej časti, ktorých charakter, osobitosti a význam sa má v území zachovať, chrániť alebo rozvíjať; osobitným územím je aj územie významné z hľadiska zabezpečenia obrany štátu,
3. urbanistickou koncepciou dlhodobý zámer priestorového usporiadania územia a funkčného využívania územia, dopravnej infraštruktúry, technickej infraštruktúry a krajinnej štruktúry; v závislosti od stupňa územnoplánovacej dokumentácie sa urbanistická koncepcia zabezpečuje sústavou zásad a regulatívov v súlade s cieľmi územného plánovania,
4. územným plánovaním činnosť, ktorou sa určuje priestorové usporiadanie územia a funkčné využívanie územia a zabezpečuje udržateľný územný rozvoj za podmienok dodržania ochrany životného prostredia, ochrany prírody a krajiny, ochrany historického a kultúrneho dedičstva a ochrany verejného zdravia, obrany štátu, hospodárskeho rozvoja, sociálneho rozvoja, a územnej súdržnosti,
5. priestorovým usporiadaním územia koordinácia a harmonizácia jednotlivých funkcií na území a v čase, ktorá zodpovedá verejnému záujmu a umožňuje optimálnu organizáciu územia a udržateľný rozvoj územia s určením optimálnych priestorových požiadaviek a regulatívov na výstavbu pri zohľadnení súčasného stavu a hodnôt územia a krajiny,
6. funkčnýmvyužívaním určenie spôsobu využívania územia na základnú funkciu, prípustnú funkciu a na neprípustnú funkciu pri zohľadnení potrieb rozvoja spoločnosti a súčasného stavu a hodnôt územia a krajiny,
7. požiadavkou priestorového usporiadania územia a funkčného využívania územia textovo a graficky vyjadrené usmernenie umiestňovania výstavby a uskutočňovania činností, ktoré majú vplyv na územie; podmienky priestorového usporiadania územia a funkčného využívania územia sú obsahom každej územnoplánovacej dokumentácie,
8. regulatívom priestorového usporiadania územia a funkčného využívania územia textovo, číselne alebo graficky vyjadrený parameter alebo limit, ktorým sa určujú podmienky na výstavbu alebo činnosti, ktoré majú vplyv na územie, a požiadavky na organizáciu územia;
9. urbanistickými podmienkami pre umiestnenie budov súbor záväzných regulatívov vyjadrených textovo, číselne a graficky uvedené v územnoplánovacej dokumentácii,
10. urbanistickou štruktúrou súčasná alebo navrhovaná zástavba a urbanistický spôsob zastavania územia v intenzite a rozsahu stanoveným v územnoplánovacej dokumentácii,
11. zastavovacími podmienkami budov, verejných priestranstiev a iných stavieb sa rozumie súbor záväzných regulatívov vyjadrených textovo, číselne a graficky, ktoré sú súčasťou územného plánu obce a územného plánu zóny a ktoré vyjadrujú požiadavky na umiestňovanie budov, verejných priestranstiev a iných stavieb,
12. štruktúrou osídlenia systém, v rámci ktorého pôsobia vo vzájomných vzťahoch sídla rôznych veľkostí rozložené na určitom území,
13. sídelnou štruktúrou štruktúra sídla ako systém, v rámci ktorého na jeho území pôsobia vo vzájomných vzťahoch jeho vnútorné podsystémy a prvky,
14. dopravnou infraštruktúrou dopravné vybavenie územia, ktorým sú najmä pozemné komunikácie, železničná infraštruktúra, koľajové dráhy, trolejbusové dráhy a lanové dráhy, infraštruktúra civilného letectva, prístavy a vodné cesty a prepojovacie body medzi sieťami rôznych druhov dopravy a ich súčastí,
15. technickou infraštruktúrou technické vybavenie územia, ktorým sú najmä elektroenergetické rozvody a zariadenia okrem výroby elektrickej energie, plynárenské rozvody a zariadenia, sústava tepelných rozvodov a zariadení okrem výroby tepla, verejné vodovody, vodárenské objekty, sieť verejnej kanalizácie a čistiarne odpadových vôd, elektronické komunikačné siete a zariadenia, produktovody, skládky odpadu a zariadenia na nakladanie s odpadmi, vodné stavby na ochranu pred povodňami, závlahové zariadenia a odvodňovacie zariadenia, zariadenia civilnej ochrany, zdroje vody a jej rozvod na účely hasenia požiarov,
16. vybavenosťou komplex zariadení a plôch, ktorých cieľom je uspokojovanie potrieb verejnosti najmä v oblasti výchovy a vzdelávania, sociálnych služieb, zdravotnej starostlivosti, kultúry, verejnej správy, administratívy, verejného stravovania, obchodu a nevýrobných služieb,
17. verejným priestorom vonkajšie verejne prístupné priestranstvo, ktoré slúži všeobecnému využívaniu a ktoré je prístupné každému, najmä námestia, ulice, nábrežia, verejné parky, detské ihriská a voľné priestranstvá vytvorené kompaktnou zástavbou alebo rozvoľnenou zástavbou v zastavanom území,
18. sídelným prostredím súhrn urbanistických, sociálnych, ekonomických, prírodných a kultúrno-historických podmienok so vzájomnými väzbami a štruktúrou na zabezpečenie kvalitného života obyvateľov sídiel,
19. udržateľným územným rozvojom komplexný a vyvážený rozvoj územia, ktorý zahŕňa rozvoj všetkých hmotných a nehmotných zložiek, činností a procesov, ktoré sa vzťahujú na územie a ich vzájomné vzťahy a ktorý vytvára podmienky na dlhodobý vyvážený vzťah kvalitného životného prostredia a činností v území tak, aby uspokojoval potreby súčasnej generácie a neznižoval kvalitu života a zdravia budúcich generácií v sídelnom a krajinnom prostredí,
20. verejným záujmom záujem vyjadrený územnoplánovacou dokumentáciou, ktorý prináša prospech verejnosti so zreteľom na vyvážený udržateľný územný rozvoj, ktorý zabezpečuje územnú súdržnosť, sociálnu súdržnosť a nediskrimináciu, ekologickú stabilitu, zachovanie hodnôt krajiny a kultúrneho dedičstva, efektívne využívanie prírodných zdrojov a iných daností územia, ochranu prírody, ochranu životného prostredia, ochranu verejného zdravia, obranu štátu, civilnú ochranu a zohľadňuje podmienky meniacej sa klímy,
21. orgán územného plánovania je orgán štátnej správy alebo orgán územnej samosprávy zodpovedný za obstaranie, prerokovanie, schvaľovanie, využívanie, dodržiavanie a pravidelnú aktualizáciu územnoplánovacej dokumentácie príslušného stupňa.

§ 3

Orgány územného plánovania

Orgánmi územného plánovania sú

a) orgány štátnej správy

 1. Úrad pre územné plánovanie a výstavbu Slovenskej republiky (ďalej len „úrad“),

 2. orgán štátnej správy zodpovedný za územný plán významnej investície,

b) orgány územnej samosprávy, ktorými sú samosprávny kraj a obec.

Úrad

§ 4

(1) Úrad je ústredným orgánom štátnej správy Slovenskej republiky pre územné plánovanie a výstavbu, stavebnú výrobu a stavebné výrobky, tvorbu a uskutočňovanie bytovej politiky a energetickú hospodárnosť budov.

(2) Úrad predkladá vláde Slovenskej republiky (ďalej len „vláda“) raz do roka správu o svojej činnosti a tiež vždy, keď o to vláda požiada.

§ 5

Predseda úradu a podpredseda úradu

(1) Na čele úradu je predseda úradu, ktorého menuje a odvoláva vláda. Funkčné obdobie predsedu úradu je sedem rokov. Tá istá osoba môže byť zvolená za predsedu úradu opakovane.

(2) Za predsedu úradu možno vymenovať len toho, kto

a) je štátnym občanom Slovenskej republiky,

b) je spôsobilý na právne úkony v plnom rozsahu,

c) je bezúhonný,

d) má vysokoškolské vzdelanie druhého stupňa,

e) nie je členom politickej strany ani politického hnutia.

(3) Za bezúhonného sa na účel odseku 2 písm. c) nepovažuje ten, kto bol právoplatne odsúdený za úmyselný trestný čin. Bezúhonnosť sa preukazuje odpisom registra trestov. Na účel preukázania bezúhonnosti fyzická osoba poskytne údaje potrebné na vyžiadanie odpisu registra trestov. Údaje podľa tretej vety úrad bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie odpisu registra trestov.

(4) Funkcia predsedu úradu je nezlučiteľná, s výkonom funkcie sudcu, prokurátora, člena Bankovej rady Národnej banky Slovenska, štatutárneho orgánu, s členstvom v riadiacom orgáne, dozornom orgáne alebo kontrolnom orgáne právnickej osoby okrem valného zhromaždenia a členskej schôdze, ani s členstvom v politickej strane alebo v politickom hnutí. Predseda úradu nesmie vystupovať v mene politickej strany alebo politického hnutia alebo pôsobiť v ich prospech.

(5) Výkon funkcie predsedu úradu sa skončí

a) uplynutím funkčného obdobia,

b) vzdaním sa funkcie,

c) odvolaním z funkcie,

d) smrťou alebo vyhlásením za mŕtveho.

(6) Vláda odvolá predsedu úradu , ak

a) stratil bezúhonnosť,

b) mu bola obmedzená spôsobilosť na právne úkony,

c) prestal spĺňať podmienku nezlučiteľnosti podľa odseku 4 alebo

d) nevykonáva svoju funkciu najmenej šesť po sebe nasledujúcich mesiacov.

(7) Vláda môže pozastaviť výkon funkcie predsedovi, ak bolo proti nemu začaté trestné stíhanie v súvislosti s výkonom jeho funkcie.

(8) Predsedu úradu zastupuje podpredseda úradu, ktorého vymenúva a odvoláva predseda úradu. Podpredseda úradu zastupuje predsedu úradu v čase jeho neprítomnosti a keď funkcia predsedu úradu nie je obsadená v rozsahu jeho práv a povinností. Podpredsedu úradu môže predseda úradu poveriť aj v iných prípadoch, aby ho zastupoval v rozsahu jeho práv a povinností.

(9) Na podpredsedu úradu sa vzťahujú ustanovenia odsekov 2 až 5 rovnako.

(10) Na účel preukázania bezúhonnosti fyzická osoba poskytne úradu údaje potrebné na vyžiadanie odpisu registra trestov. Údaje podľa prvej vety úrad bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie odpisu registra trestov.

§ 6

Pôsobnosť úradu

1. Úrad na úseku územného plánovania
2. obstaráva, prerokúva a predkladá vláde na schválenie návrh územnoplánovacej dokumentácie Koncepcie územného rozvoja Slovenska a návrh zmien a doplnkov územnoplánovacej dokumentácie Koncepcie územného rozvoja Slovenska a raz za štyri roky správu o stave Koncepcie územného rozvoja Slovenska,
3. obstaráva územnoplánovacie podklady pre obstaranie a spracovanie Koncepcie územného rozvoja Slovenska,
4. sleduje aktuálnosť Koncepcie územného rozvoja Slovenska,
5. ako dotknutý orgán štátnej správy posudzuje a vyjadruje sa k návrhu Koncepcie územného rozvoja regiónu, územného plánu mikroregiónu, ak bol spracovaný, územného plánu obce a návrhu územného plánu zóny vrátane ich zmien a doplnkov,
6. vyjadruje sa k správe o stave Koncepcie územného rozvoja regiónu, územného plánu mikroregiónu, územného plánu obce a k správe o stave územného plánu zóny,
7. pri výkone činností podľa písmena a) spolupracuje s príslušným organizačným útvarom Ministerstva životného prostredia Slovenskej republiky na úseku posudzovania vplyvov na životné prostredie (ďalej len „orgán posudzovania vplyvov“) pri posudzovaní vplyvov na životné prostredie podľa osobitného predpisu,[[1]](#footnote-1))
8. vydáva rozhodnutie o návrhu územnoplánovacej dokumentácie neschválenej orgánom územného plánovania podľa § 3 písm. b), ktoré nahrádza súhlas zastupiteľstva,
9. všeobecne záväzným právnym predpisom ustanovuje jednotné štandardy spracovania územnoplánovacej dokumentácie,
10. metodicky usmerňuje a poskytuje odbornú pomoc orgánom územného plánovania, odborne spôsobilým osobám obstarávajúcim územnoplánovacie podklady a územnoplánovaciu dokumentáciu a spracovateľom územnoplánovacích podkladov a územnoplánovacej dokumentácie (ďalej len „spracovateľ“) a určuje pre nich záväznú metodiku obstarávania a spracovania územnoplánovacích podkladov a územnoplánovacej dokumentácie,
11. vykonáva dohľad nad dodržiavaním ustanovení tohto zákona, a prijíma opatrenia proti nečinnosti,
12. poskytuje obci a samosprávnemu kraju dotácie zo štátneho rozpočtu na spracovanie územnoplánovacej dokumentácie,
13. spolupracuje s ministerstvami a ostatnými ústrednými orgánmi štátnej správy pri vypracúvaní odvetvových koncepcií, programov, iných strategických dokumentov a významných investícií, ktoré majú vplyv na územie, a dohliada, aby v nich bola zohľadnená Koncepcia územného rozvoja Slovenska a Koncepcie územného rozvoja regiónov,
14. zabezpečuje odbornú prípravu odborne spôsobilých osôb, overuje skúškou odbornú spôsobilosť odborne spôsobilých osôb, vedie register odborne spôsobilých osôb, vydáva preukaz o odbornej spôsobilosti,
15. zabezpečuje činnosť správcu a prevádzkovateľa informačného systému a údaje z neho sprístupňuje verejnosti prostredníctvom územnoplánovacej informácie, okrem údajov a informácií, ktoré sú utajovanou skutočnosťou alebo obchodným tajomstvom podľa osobitných predpisov,[[2]](#footnote-2))
16. zabezpečuje zverejnenie a aktualizáciu schválenej Koncepcie územného rozvoja Slovenska prostredníctvom informačného systému,
17. vydáva územnoplánovaciu informáciu v listinnej podobe, ak túto nemožno získať z informačného systému.

(2) V súvislosti s plnením úloh podľa odseku 1 písm. g) a j) je úrad oprávnený nazerať do spisov, robiť si zo spisov výpisy a poznámky a zaobstarať si na vlastné trovy kópie spisov a ich častí, a tie použiť na účely podľa tohto zákona, požadovať od orgánu územného plánovania, dotknutého orgánu, dotknutej právnickej osoby, spracovateľa a od iných fyzických a právnických osôb informácie a podklady, písomné vysvetlenia alebo ústne vysvetlenia nevyhnutné pre činnosť úradu. Subjekty podľa prvej vety sú povinné takéto informácie, podklady a vysvetlenia bezodplatne poskytnúť úradu v lehote ním určenej. Ak ide o informácie, podklady a vysvetlenia, ktoré sú utajovanou skutočnosťou alebo skutočnosťou chránenou osobitným predpisom, budú poskytnuté za splnenia podmienok podľa osobitných predpisov.2)

§ 7

Samosprávny kraj

Samosprávny kraj

1. obstaráva, prerokúva a schvaľuje návrh Koncepcie územného rozvoja regiónu, návrh zmien a doplnkov Koncepcie územného rozvoja regiónu a raz za štyri roky správu o stave Koncepcie územného rozvoja regiónu, ,
2. obstaráva územnoplánovacie podklady pre obstaranie a spracovanie Koncepcie územného rozvoja regiónu, a udržiava ich v aktuálnom stave,
3. sleduje aktuálnosť Koncepcie územného rozvoja regiónu,
4. ako dotknutý orgán územnej samosprávy sa vyjadruje k návrhu Koncepcie územného rozvoja Slovenska vrátane jej zmien a doplnkov,
5. ako dotknutý orgán územnej samosprávy posudzuje a vyjadruje sa k návrhu územného plánu obce a územného plánu zóny vrátane ich zmien a doplnkov, ak ide o obec alebo zónu v území samosprávneho kraja,
6. vyjadruje sa k správe o stave územného plánu obce a územného plánu zóny,
7. na žiadosť viacerých obcí po dohode alebo na základe určenia v záväznej časti Koncepcie územného rozvoja regiónu môže obstarať, prerokovať a schváliť návrh územného plánu mikroregiónu, návrh zmien a doplnkov územného plánu mikroregiónu a raz za štyri roky správu o stave územného plánu mikroregiónu,
8. na žiadosť obce po dohode alebo na základe určenia v záväznej časti Koncepcie územného rozvoja regiónu obstaráva územnoplánovacie podklady pre zadanie územného plánu mikroregiónu, a udržiava ich v aktuálnom stave,
9. zabezpečuje súlad Koncepcie územného rozvoja regiónu a územného plánu mikroregiónu, ak bol spracovaný, s Koncepciou územného rozvoja Slovenska,
10. zabezpečuje zverejnenie a aktualizáciu schválenej Koncepcie územného rozvoja regiónu a schváleného územného plánu mikroregiónu, ak bol spracovaný prostredníctvom informačného systému,
11. vydáva územnoplánovaciu informáciu v listinnej podobe, ak túto nemožno získať z informačného systému,
12. pri výkone činností podľa písm. a) a g) spolupracuje s príslušným odborom okresného úradu v sídle kraja na úseku posudzovania vplyvov na životné prostredie (ďalej len „odbor posudzovania vplyvov“) pri posudzovaní vplyvov na životné prostredie podľa osobitného predpisu,2)
13. vydáva rozhodnutie o návrhu územnoplánovacej dokumentácie neschválenej obcou v územnom obvode samosprávneho kraja, ktoré nahrádza súhlas obecného zastupiteľstva,

§ 8

Obec

(1) Obec

1. obstaráva, prerokúva a schvaľuje návrh územného plánu obce a návrh územného plánu zóny, návrh zmien a doplnkov územného plánu obce a územného plánu zóny a raz za štyri roky správu o stave územného plánu obce a územného plánu zóny,
2. obstaráva územnoplánovacie podklady pre obstaranie a spracovanie územného plánu obce a  územného plánu zóny, a udržiava ich v aktuálnom stave,
3. po dohode so samosprávnym krajom obstaráva územnoplánovacie podklady pre obstaranie a spracovanie územného plánu mikroregiónu, a udržiava ich v aktuálnom stave,
4. sleduje aktuálnosť územného plánu obce a územného plánu zóny,
5. ako dotknutý orgán územnej samosprávy sa vyjadruje sa k návrhu Koncepcie územného rozvoja Slovenska vrátane jej zmien a doplnkov,
6. ako dotknutý orgán územnej samosprávy sa vyjadruje sa k návrhu Koncepcie územného rozvoja regiónu vrátane ich zmien a doplnkov a k návrhu územného plánu mikroregiónu vrátane jeho zmien a doplnkov, ak ide o obec v území, pre ktoré bolo dohodnuté spracovať územný plán mikroregiónu,
7. zabezpečuje súlad územného plánu zóny s územným plánom obce,
8. zabezpečuje súlad územného plánu obce a územného plánu zóny s Koncepciou územného rozvoja regiónu,
9. zabezpečuje zverejnenie a aktualizáciu schváleného územného plánu obce a schváleného územného plánu zóny prostredníctvom informačného systému,
10. vydáva územnoplánovaciu informáciu v listinnej podobe, ak túto nemožno získať z informačného systému,
11. pri výkone činností podľa písmena a) spolupracuje s  odborom posudzovania vplyvov pri posudzovaní vplyvov na životné prostredie podľa osobitného predpisu,2)
12. poskytuje súčinnosť fyzickej osobe a právnickej osobe, ktorá má záujem v území a má vlastnícke alebo iné právo k pozemkom na území pri obstarávaní a spracovaní územnoplánovacích podkladov a návrhu územného plánu obce alebo návrhu územného plánu zóny vrátane ich zmien a doplnkov.

(2) Územný plán vojenského obvodu sa nespracúva. Činnosť orgánu územného plánovania podľa odseku 1 zabezpečuje na území vojenských obvodov Ministerstvo obrany Slovenskej republiky.

§ 9

Odborne spôsobilá osoba

(1) Orgán územného plánovania podľa § 3 zabezpečuje obstaranie územnoplánovacích podkladov a územnoplánovacej dokumentácie vrátane ich zmien a doplnkov prostredníctvom odborne spôsobilej osoby, ktorá je zamestnancom orgánu územného plánovania alebo osobou v inom pracovnoprávnom vzťahu alebo v obchodnoprávnom vzťahu k orgánu územného plánovania. Prostredníctvom odborne spôsobilej osoby môže územnoplánovacie podklady a územnoplánovaciu dokumentáciu vrátane ich zmien a doplnkov zabezpečiť aj fyzická osoba alebo právnická osoba, ktorá má záujem v území a má vlastnícke alebo iné právo k pozemkom na území. Odborne spôsobilá osoba, ktorá obstaráva územnoplánovacie podklady a územnoplánovaciu dokumentáciu, nemôže byť súčasne spracovateľom obstarávaných územnoplánovacích podkladov a územnoplánovacej dokumentácie ani jej blízkou osobou.

(2) Odborne spôsobilou osobou je fyzická osoba zapísaná v registri odborne spôsobilých osôb podľa § 10 ods. 1, ktorý vedie úrad prostredníctvom informačného systému a zverejňuje ho na svojom webovom sídle.

(3) Odborne spôsobilá osoba je oprávnená

1. obstarať územnoplánovacie podklady a územnoplánovaciu dokumentáciu,
2. dohliadať na spracúvanie územnoplánovacích podkladov a územnoplánovacej dokumentácie po obsahovej stránke a po formálnej stránke,
3. zabezpečovať opravu územnoplánovacej dokumentácie, ktorá bola spôsobená technickou chybou v písaní, počítaní alebo inou zrejmou chybou pred schválením územnoplánovacej dokumentácie,
4. vypracovať správu o aktuálnom stave územnoplánovacej dokumentácie,
5. spracovať záväzné stanovisko za orgán územného plánovania.

(4) Odborne spôsobilá osoba je pri obstarávaní územnoplánovacích podkladov a územnoplánovacej dokumentácie povinná

1. postupovať s odbornou starostlivosťou a chrániť oprávnené záujmy orgánu územného plánovania, ktorý je obstarávateľom územnoplánovacích podkladov a územnoplánovacej dokumentácie,
2. postupovať v súlade s týmto zákonom a ostatnými všeobecne záväznými právnymi predpismi, s metodikou obstarávania územnoplánovacích podkladov a územnoplánovacej dokumentácie,
3. využívať údaje informačného systému; údaje, ktoré nie sú obsahom informačného systému je povinná získať od dotknutých orgánov a dotknutých právnických osôb obvyklým spôsobom,
4. spolupracovať s dotknutým orgánom a s dotknutou právnickou osobou,
5. zdržať sa konania, ktoré by viedlo uprednostneniu osobného záujmu pred verejným záujmom,
6. viesť dokumentáciu o uskutočnených úkonoch, o verejnom prerokovaní a o stanoviskách dotknutých orgánov,
7. viesť a aktualizovať obstarané územnoplánovacie podklady a územnoplánovaciu dokumentáciu v informačnom systéme.

§ 10

Register odborne spôsobilých osôb

(1) Úrad na základe žiadosti zapíše do registra odborne spôsobilých osôb fyzickú osobu, ktorá

1. je spôsobilá na právne úkony v plnom rozsahu,
2. je bezúhonná,
3. má vysokoškolské vzdelanie druhého stupňa alebo prvého stupňa v študijnom odbore zameranom na urbanizmus a územné plánovanie alebo má vysokoškolské vzdelanie druhého stupňa alebo prvého stupňa a najmenej päť rokov odbornej praxe v oblasti územného plánovania alebo má vysokoškolské vzdelanie druhého stupňa alebo prvého stupňa a najmenej tri roky odbornej praxe na orgáne územného plánovania v činnostiach súvisiacich s obstarávaním územnoplánovacích podkladov a územnoplánovacej dokumentácie a
4. úspešne absolvovala skúšku odbornej spôsobilosti.

(2) Dokladom odbornej spôsobilosti osoby o zapísaní do registra odborne spôsobilých osôb je preukaz, ktorý vydá úrad.

(3) Do registra odborne spôsobilých osôb sa zapisujú údaje odborne spôsobilej osoby v rozsahu meno a priezvisko, titul, adresa trvalého pobytu, dátum vykonania skúšky odbornej spôsobilosti, registračné číslo preukazu, dátum vydania a platnosť preukazu.

(4) Za bezúhonnú osobu na účel podľa odseku 1 písm. b) sa považuje ten, kto nebol právoplatne odsúdený za úmyselný trestný čin, súvisiaci s obstaraním alebo spracovaním územnoplánovacích podkladov a územnoplánovacej dokumentácie podľa tohto zákona a súvisiacich všeobecne záväzných právnych predpisov. Na účel preukázania bezúhonnosti poskytne fyzická osoba údaje potrebné na vyžiadanie výpisu z registra trestov,[[3]](#footnote-3)) ktoréúrad bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

(5) Odborná spôsobilosť osoby sa overuje každých desať rokov skúškou odbornej spôsobilosti. Úrad môže upustiť od vykonania skúšky odbornej spôsobilosti osoby, ak táto preukáže činnosť v obstarávaní najmenej jednej územnoplánovacej dokumentácie v období posledných troch rokov.

(6) Úrad môže rozhodnúť o mimoriadnom preškolení odborne spôsobilých osôb, ak dôjde k podstatnej zmene v obsahu ich činnosti po zmene všeobecne záväzných právnych predpisov v oblasti územného plánovania.

(7) Úrad vyčiarkne z registra odborne spôsobilých osôb toho, kto

1. písomne požiadal úrad o vyčiarknutie z registra odborne spôsobilých osôb,
2. zomrel alebo bol vyhlásený za mŕtveho,
3. bol pozbavený spôsobilosti na právne úkony alebo bol obmedzený v spôsobilosti na právne úkony,
4. prestal byť bezúhonným,
5. bol do registra odborne spôsobilých osôb zapísaný na základe údajov, ktoré sa ukázali ako nepravdivé alebo neúplné,
6. opakovane napriek písomnému upozorneniu zo strany úradu porušil ustanovenia tohto zákona o obstarávaní a spracovaní územnoplánovacích podkladov alebo územnoplánovacej dokumentácie,
7. nezložil alebo neabsolvoval skúšku odbornej spôsobilosti a
8. nepodrobil sa mimoriadnemu preškoleniu odborne spôsobilých osôb podľa odseku 6.

(7) Podrobnosti o všeobecných požiadavkách na dosiahnutie kvalifikačných predpokladov odborne spôsobilých osôb, o odbornej príprave, o obsahu žiadosti o overenie odbornej spôsobilosti a o spôsobe overenia odbornej spôsobilosti ustanoví všeobecne záväzný predpis, ktorý vydá úrad.

§ 11

Spracovateľ

(1) Spracovateľom je osoba, ktorá spĺňa požiadavku profesijnej kvalifikácie a autorizácie podľa osobitného predpisu[[4]](#footnote-4)) na spracovanie územnoplánovacích podkladov a územnoplánovacej dokumentácie.

(2) Spracovateľ je oprávnený navrhovať urbanistickú koncepciu územia a koordinovať činnosť spolupracujúcej osoby, ktorá má oprávnenie na spracovanie príslušnej časti územnoplánovacích podkladov a územnoplánovacej dokumentácie (ďalej len „spolupracujúca osoba“).

(3) Spracovateľ je pri spracúvaní územnoplánovacích podkladov a územnoplánovacej dokumentácie povinný

1. postupovať s odbornou starostlivosťou a chrániť oprávnené záujmy orgánu územného plánovania, ktorý je obstarávateľom územnoplánovacích podkladov a územnoplánovacej dokumentácie
2. postupovať v súlade s týmto zákonom a ostatnými všeobecne záväznými právnymi predpismi, technickými predpismi, a s určenou metodikou spracúvania územnoplánovacích podkladov a územnoplánovacej dokumentácie,
3. využívať údaje informačného systému; údaje, ktoré nie sú obsahom informačného systému je povinný získať od dotknutých orgánov a dotknutých právnických osôb obvyklým spôsobom,
4. prizvať na spracovanie príslušnej časti územnoplánovacích podkladov a územnoplánovacej dokumentácie, spolupracujúcu osobu, ktorá má oprávnenie na spracovanie príslušnej časti územnoplánovacích podkladov a územnoplánovacej dokumentácie a ktorá musí tieto časti spolu so spracovateľom potvrdiť odtlačkom svojej pečiatky podľa osobitného predpisu,[[5]](#footnote-5))
5. prizvať na overenie aktuálnosti a kvality mapových podkladov geodeta s oprávnením podľa osobitného predpisu,[[6]](#footnote-6))
6. na požiadanie orgánu územného plánovania zaujať stanovisko k uplatneným pripomienkam, zúčastniť sa verejného prerokovania návrhu zadania a návrhu územnoplánovacej dokumentácie, a poskytnúť vysvetlenie v písomnej alebo ústnej forme,
7. spolupracovať s orgánom územného plánovania pri vyhodnocovaní pripomienok z prerokovania územnoplánovacej dokumentácie.

(4) Spracovateľ zodpovedá za úplnosť a vecnú správnosť spracovaných územnoplánovacích podkladov a územnoplánovacej dokumentácie, a za súlad návrhu územnoplánovacej dokumentácie so zadaním alebo súborným stanoviskom orgánu územného plánovania. Spolupracujúce osoby zodpovedajú za výsledky svojej činnosti spracovateľovi.

§ 12

Dotknutý orgán a dotknutá právnická osoby

1. Dotknutým orgánom štátnej správy pri prerokúvaní návrhu územnoplánovacej dokumentácie vrátane jej zmien a doplnkov je orgán štátnej správy, ktorý chráni verejný záujem v rozsahu podľa osobitných predpisov.[[7]](#footnote-7))
2. Dotknutým orgánom územnej samosprávy pri prerokúvaní návrhu územnoplánovacej dokumentácie vrátane jej zmien a doplnkov je obec a samosprávny kraj v území, pre ktoré sa spracúva návrh územnoplánovacej dokumentácie.
3. Dotknutou právnickou osobou pri prerokúvaní návrhu územnoplánovacej dokumentácie vrátane jej zmien a doplnkov je právnická osoba, ktorá sa vyjadruje z hľadiska vzťahu k

a) dopravnej infraštruktúry ako

1. vlastník stavby dopravnej infraštruktúry,

2. správca stavby dopravnej infraštruktúry alebo

3. prevádzkovateľ stavby dopravnej infraštruktúry,

b) technickej infraštruktúry ako

1. vlastník stavby technickej infraštruktúry,

2. správca stavby technickej infraštruktúry alebo

3. prevádzkovateľ stavby technickej infraštruktúry.

§ 13

Územnoplánovacie podklady

(1) Územnoplánovacími podkladmi sú územnotechnické podklady a územná štúdia.

(2) Územnoplánovacie podklady majú textovú formu a grafickú formu.

(3) Územnotechnické podklady charakterizujú a popisujú skutočný stav na území, obsahujú súbor údajov o aktuálnom stave využívania územia, o jeho urbanistických hodnotách, o stave a hodnotách krajiny, jej zložiek, o obmedzeniach využívania územia z dôvodu vlastností a daností územia a o zámeroch na uskutočnenie zmien na území.

(4) Územnou štúdiou sa posudzujú možnosti udržateľného územného rozvoja, overujú sa podmienky zmien na území a navrhujú sa možné riešenia vybraných problémov a javov na území, ktoré môžu podstatne ovplyvniť alebo podmieniť priestorové usporiadanie a funkčné využívanie územia. Podrobný obsah a zameranie územnej štúdie a rozsah riešeného územia určí orgán územného plánovania alebo fyzická osoba alebo právnická osoba, ktorá má záujem v území a má vlastnícke alebo iné právo k pozemkom na území.

§ 14

Zadanie

Zadanie obsahuje vymedzenie riešeného územia, identifikáciu hlavných problémov riešeného územia, hlavné ciele a  strategické zámery rozvoja riešeného územia, požiadavky na riešené územie a požiadavky na formu a rozsah spracovania územnoplánovacej dokumentácie.

§ 15

Územnoplánovacia dokumentácia

(1) Územnoplánovacia dokumentácia komplexne upravuje urbanistickú koncepciu vymedzeného územia, zosúlaďuje záujmy a činnosti ovplyvňujúce udržateľný územný rozvoj, územnú súdržnosť, ochranu historického, kultúrneho a prírodného dedičstva, ochranu životného prostredia a ekologickú stabilitu, dôsledky zmeny klímy, ochranu verejného zdravia, obranu štátu, biodiverzitu a určuje zásady a podmienky priestorového usporiadania územia a funkčného využívania územia.

(2) Územnoplánovacia dokumentácia je záväzným podkladom na rozhodovanie o stavebnom zámere na povoľovanie činností podľa osobitného predpisu[[8]](#footnote-8)) a na projektovú činnosť.

(3) Územnoplánovacia dokumentácia má hierarchické stupne. Územnoplánovacia dokumentácia vyššieho stupňa je záväzná pre nižšie stupne územnoplánovacej dokumentácie.

(4) Územnoplánovacou dokumentáciou je

a) Koncepcia územného rozvoja Slovenska,

b) Koncepcia územného rozvoja regiónu,

c) územný plán obce,

d) územný plán zóny.

(5) Osobitným druhom územnoplánovacej dokumentácie je územný plán mikroregiónu a územný plán významnej investície.[[9]](#footnote-9))

(6) Koncepcia územného rozvoja Slovenska, Koncepcia územného rozvoja regiónu, územný plán obce, územný plán mikroregiónu a územný plán významnej investície je strategickým dokumentom, ktorý povinne podlieha posudzovaniu vplyvov podľa osobitného predpisu.[[10]](#footnote-10)) Územný plán zóny a zmeny a doplnky územnoplánovacej dokumentácie podliehajú zisťovaciemu konaniu podľa osobitného predpisu.[[11]](#footnote-11))

(7) Územnoplánovacia dokumentácia je spracovaná elektronicky v textovej forme a grafickej forme  a obsahuje informatívnu a záväznú časť. Záväzná časť územnoplánovacej dokumentácie obsahuje v grafickej forme výkres priestorovej a funkčnej regulácie rozvoja územia a v textovej forme regulačné listy jednotlivých priestorovo-funkčných celkov územia. Podrobnosti o obsahu územnoplánovacej dokumentácie podľa odseku 4 a spôsobe ich spracovania ustanoví všeobecne záväzný právny predpis, ktorý vydá úrad.

§ 16

Koncepcia územného rozvoja Slovenska

(1) Koncepciou územného rozvoja Slovenska je územnoplánovacia dokumentácia celého územia Slovenskej republiky. Upravuje urbanistickú koncepciu Slovenskej republiky a vytvára predpoklady pre udržateľný územný rozvoj a tvorbu krajiny Slovenskej republiky a jej regiónov.

(2) Koncepcia územného rozvoja Slovenska ustanovuje

a) sídelnú štruktúru,

b) krajinnú štruktúru,

c) zelenú infraštruktúru,

d) dopravnú infraštruktúru,

e) technickú infraštruktúru,

f) kultúrne dedičstvo,

g) vybavenosť celoštátneho významu,

h) vymedzenie polohy alebo trás na umiestnenie stavieb vo verejnom záujme

i) osobitné územia.

§ 17

Koncepcia územného rozvoja regiónu

(1) Koncepcia územného rozvoja regiónu je územnoplánovacia dokumentácia ucelenej funkčnej a priestorovej časti špecifického regiónu presahujúca viacero územných obvodov obcí zohľadňujúca krajinné a kultúrne špecifická a osobitosti riešeného územia regiónu za súčasného splnenia predpokladov pre udržateľný územný rozvoj a tvorbu krajiny regiónu. Koncepcia územného rozvoja regiónu musí byť v súlade s Koncepciou územného rozvoja Slovenska.

(2) Koncepcia územného rozvoja regiónu určuje najmä

a) sídelnú štruktúru,

b) krajinnú štruktúru,

c) zelenú infraštruktúru,

d) dopravnú infraštruktúru,

e) technickú infraštruktúru,

f) vybavenosť,

g) kultúrne dedičstvo,

h) ochranu prírodných zdrojov,

i) limity, bariéry a potenciály využívania územia,

j) vymedzenie polohy lebo trás na umiestnenie stavieb vo verejnom záujme,

k) osobitné územia.

§ 18

Územný plán obce

1. Územný plán obce je územnoplánovacia dokumentácia územia obce v súlade s Koncepciou územného rozvoja Slovenska a v súlade s Koncepciou územného rozvoja regiónu. Obec je povinná mať územný plán obce.
2. Ak sa na tom dohodnú dve alebo viacero obcí alebo ak je to účelné alebo ak jedna obec vykonáva funkciu spádovej obce pre viacero obcí, môžu mať jeden spoločný územný plán obce.
3. Územný plán obce určuje najmä

a) funkčné územie a podmienky pre uskutočňovanie výstavby,

b) urbanistickú koncepciu rozvoja územia, hlavné rozvojové osi a územia, urbanistickú štruktúru, najmä spôsob a intenzitu využitia územia, priestorové a funkčné limity zástavby, významné priehľady, výber a umiestnenie architektonických dominánt,

c) vzťah k susediacim obciam,

d) dopravnú infraštruktúru vrátane jej ochranných pásiem a území,

e) technickú infraštruktúru vrátane jej ochranných pásiem a území a bezpečnostných pásiem, ak ich neustanovujú osobitné predpisy,

f) verejné priestory a zelenú infraštruktúru,

g) ochranu zdravých životných podmienok, ochranu prírody, ochranu a tvorbu krajiny, ochranu poľnohospodárskej pôdy a lesných pozemkov, ochranu a využívanie prírodných zdrojov,

h) ochranu kultúrneho dedičstva, najmä vymedzenie národných kultúrnych pamiatok, archeologických a pamiatkových území a miestnych pamätihodností,

i) ochranu územia obce pred nežiaducimi geodynamickými procesmi, povodňami, environmentálnymi záťažami, prevenciu závažných priemyselných havárií a obmedzenie ich následkov na zdravie ľudí, životné prostredie a majetok, opatrenia na zmiernenie zmeny klímy na území obce a na adaptáciu na jej nepriaznivé dôsledky,

j) územia so špecifickým režimom, ak s ich vyznačením súhlasil správca územia,

k) vymedzenie plôch pre umiestnenie stavieb vo verejnom záujme,

l) zásady a pravidlá bezbariérovosti sídelného prostredia.

(4) Chránené územia, ochranné pásma a bezpečnostné pásma zriadené podľa osobitných predpisov sa premietnu do riešenia priestorového usporiadania územia a funkčného využívania územia.

(5) Záväzná časť územného plánu obce je záväzná na obstarávanie a schválenie územného plánu zóny, pre rozhodovanie o stavebnom zámere a na povoľovanie ostatných činností podľa osobitných zákonov, ak obec má povinnosť mať územný plán obce, je podmienkou na poskytnutie prostriedkov z rozpočtu verejnej správy na investičné zámery na území obce. Ak je územný plán zóny alebo časť územného plánu zóny v rozpore s neskôr schváleným územným plánom obce, v územnom pláne obce orgán územného plánovania určí, ktorá časť územného plánu zóny je neplatná alebo určí, že je neplatný celý územný plán zóny.

(6) Ak územný plán obce určí pre výstavbu na funkčnom území ako podmienku pre uskutočňovanie výstavby obstaranie územného plánu zóny, táto podmienka zaniká uplynutím štyroch rokov od schválenia územného plánu obce alebo od schválenia zmien a doplnkov územného plánu obce.

(7) Hlavné mesto Bratislava a mesto Košice ako funkčný mestský región spracováva metropolitný územný plán, ktorého požiadavky na priestorové usporiadanie a funkčné využívanie územia a územnotechnické požiadavky na výstavbu na území ustanovia po dohode s úradom všeobecne záväzným nariadením mesta.

§ 19

Územný plán zóny

(1) Územný plán zóny je územnoplánovacia dokumentácia ucelenej priestorovej a funkčnej časti územia obce, ktorá v súlade s rozvojovými zámermi a požiadavkami stanovenými v zadaní stanovuje podrobné podmienky na priestorové usporiadanie pre jednotlivé priestorovo-funkčné celky a stavebné pozemky alebo pamiatkovú rezerváciu alebo pamiatkovú zónu. Územný plán zóny musí byť v súlade so schváleným územným plánom obce.

(2) Územný plán zóny premieta územný plán obce do podrobnosti, ktorá zodpovedá riešeniu územia časti obce a územnotechnickým požiadavkám na využívanie územia časti obce.

(3) Orgán územného plánovania obstaráva územný plán zóny, ak je potrebné podrobne riešiť rozvojové zámery alebo činnosti, ktoré majú vplyv na priestorové usporiadanie územia a funkčné využívanie časti územia obce alebo ide o podmienku podľa § 15 ods. 6 alebo ak ide o pamiatkovú rezerváciu alebo pamiatkovú zónu. Orgán územného plánovania obstaráva územný plán zóny z vlastného podnetu na základe určenia v územnom pláne obce alebo z vlastného podnetu bez určenia v územnom pláne obce, alebo ho môže obstarávať na podnet inej osoby.

 (4) Územný plán zóny určuje najmä

a) urbanistické podmienky pre priestorové usporiadanie a pre funkčné využívanie v jednotlivých priestorovo funkčných celkoch a pozemkoch a pre umiestňovanie stavieb na pozemkoch,

b) podmienky na bezbariérové využívanie verejného priestoru,

c) zelenú infraštruktúru, ochranu a tvorbu krajiny,

d) dopravnú infraštruktúru a statickú dopravu vo vzťahu k vymedzenému územiu,

e) technickú infraštruktúru,

f) podmienky minimalizácie negatívnych vplyvov stavieb a využívania územia na verejné zdravie a kvalitu života ľudí, na požiarnu bezpečnosť, na civilnú ochranu obyvateľstva a podmienky na zmiernenie nepriaznivých dôsledkov zmeny klímy,

g) vymedzenie pozemkov pre umiestnenie stavieb vo verejnom záujme.

§ 20

Územný plán mikroregiónu

* 1. Územný plán mikroregiónu je územnoplánovacia dokumentácia ucelenej priestorovej a funkčnej časti územia regiónu alebo viacerých regiónov pri spoločných hraniciach, vychádzajúca z potrieb územného rozvoja viacerých obcí alebo funkčného mestského regiónu alebo iného špecifického územia najmä z hľadiska životného prostredia, ochrany a tvorby krajiny, ochrany historického a kultúrneho dedičstva, rozvoja hospodárstva a cestovného ruchu za súčasného splnenia podmienok pre udržateľný územný rozvoj a tvorbu krajiny mikroregiónu.
	2. Územný plán mikroregiónu obstaráva samosprávny kraj na žiadosť viacerých obcí alebo na základe vymedzenia územia na spracovanie územného plánu mikroregiónu v Koncepcii územného rozvoja regiónu. Územný plán mikroregiónu sa spracúva v podrobnosti územného plánu obce. Ustanovenie § 18 ods. 3 sa použije primerane.

§21

Územný plán významnej investície

1. Územný plán významnej investície je územnoplánovacia dokumentácia ucelenej priestorovej a funkčnej časti územia obce alebo viacerých bezprostredne susediacich obcí, na ktorom má stáť investičný projekt, o ktorom vláda podľa osobitného predpisu9) rozhodla, že jeho uskutočnenie je vo verejnom záujme.
2. Územný plán významnej investície obstaráva príslušný orgán štátnej správy, do ktorého vecnej pôsobnosti spadá investičný projekt alebo o ktorom tak rozhodla vláda.
3. Územný plán významnej investície sa spracováva v podrobnosti územného plánu zóny. Ustanovenie § 19 ods. 3 sa použije primerane.

§ 22

Informačný systém územného plánovania a výstavby

1. Zriaďuje sa nadrezortný informačný systém verejnej správy, ktorý slúži na zabezpečenie činností územného plánovania a činností výstavby podľa osobitného predpisu8).
2. Správcom a prevádzkovateľom informačného systému je úrad. Prevádzkovateľom informačného systému môže byť aj právnická osoba určená úradom. Rozsah činností prevádzkovateľa, ktorým je právnická osoba určí úrad ako správca informačného systému v zmluve o spolupráci. Právnická osoba určená úradom je oprávnená za poskytovanie služieb súvisiacich s prevádzkou informačného systému vyberať odplaty, ktoré sú príjmom prevádzkovateľa.   Výšku odplaty za poskytovanie služieb súvisiacich s prevádzkou informačného systému určí úrad všeobecne záväzným právnym predpisom.
3. Verejná časť informačného systému je dostupná prostredníctvom webového sídla úradu a obsahuje územnoplánovaciu dokumentáciu, územnoplánovacie podklady a územno-technické podklady, informácie o území poskytnuté ich obstarávateľmi na zverejnenie, rozhodnutia orgánov územného plánovania a rozhodnutia stavebných úradov.
4. Neverejná časť informačného systému obsahuje nástroje a funkcionality potrebné na vykonávanie a spracovanie činností územného plánovania podľa tohto zákona a vykonávanie a spracovanie činností výstavby podľa osobitného predpisu8) oprávnenými osobami v rozsahu im udelených oprávnení, a ako platforma na úradnú komunikáciu medzi oprávnenými osobami. K neverejnej časti informačného systému zriadi úrad oprávnenej osobe prístup umožňujúci automatizovaný spôsob komunikácie formou registrácie.
5. Údaje v informačnom systéme sa považujú za úplné a zodpovedajúce skutočnosti, kým nie je preukázaný opak. Proti tomu, kto sa v dobrej viere spolieha na údaje v informačnom systéme, nemôže iná osoba namietať, že tieto údaje nie sú úplné alebo nezodpovedajúce skutočnosti.
6. Informačný systém obsahuje v textovej a grafickej forme najmä tieto údaje
7. územnoplánovacie podklady,
8. územnoplánovaciu dokumentáciu,
9. údaje katastra nehnuteľností,
10. základnú bázu údajov pre geografický informačný systém,
11. priestorové údaje a služby priestorových údajov, vrátane ich metaúdajov[[12]](#footnote-12)),
12. údaje dopravnej infraštruktúry,
13. údaje technickej infraštruktúry.
14. dokumentáciu stavby.[[13]](#footnote-13))
15. Okrem údajov podľa odseku 6 informačný systém obsahuje register odborne spôsobilých osôb, register územnoplánovacej dokumentácie a register stavieb podľa osobitného predpisu.8).
16. Registráciu v informačnom systéme je možné vykonať prostredníctvom funkcie informačného systému, na to určenej alebo súčasne so zápisom do registra odborne spôsobilých osôb podľa § 26, po uhradení registračného poplatku.
17. Úrad zruší registráciu v informačnom systéme, ak dôjde k vyčiarknutiu osoby z registra odborne spôsobilých osôb alebo na základe žiadosti; po zrušení registrácie sa osobný profil vyznačí ako neaktívny.
18. Elektronickým výpisom z informačného systému je územnoplánovacia informácia o záväznej časti územnoplánovacej dokumentácie, ktorá pozostáva v grafickej časti z výrezu výkresu priestorovej a funkčnej regulácie územia a v textovej časti z regulačného listu príslušného priestorovo-funkčného celku.

Postup pri obstarávaní a schvaľovaní územnoplánovacej dokumentácie

§ 23

Všeobecné ustanovenie

Územné plánovanie a jeho procesy podľa tohto zákona sa uskutočňujú výhradne elektronicky prostredníctvom informačného systému, ak tento zákon alebo osobitný predpis neustanovuje inak.

Obstarávanie územnoplánovacej dokumentácie

§ 24

1. Obstarávanie územnoplánovacej dokumentácie je činnosť orgánu územného plánovania, ktorú vykonáva prostredníctvom odborne spôsobilej osoby, na zabezpečenie územnoplánovacích podkladov, územnoplánovacej dokumentácie vrátane jej zmien a doplnkov a raz za štyri roky na zabezpečenie správy o stave územnoplánovacej dokumentácie, v jednotlivých etapách podľa odseku 4, z vlastného podnetu alebo z podnetu fyzickej osoby alebo právnickej osoby.
2. Fyzická osoba alebo právnická osoba, ktorá má záujem v území a má vlastnícke alebo iné právo k pozemkom na území môže činnosti podľa odseku 1 zabezpečiť v súčinnosti s obcou alebo samostatne, prostredníctvom odborne spôsobilej osoby a predložiť ich výsledok orgánu územného plánovania na schválenie. Orgán územného plánovania sa ním musí zaoberať. Rozsah a spôsob súčinnosti na obstarávaní a na úhrade nákladov na obstarávanie územnoplánovacej dokumentácie je súčasťou zmluvy medzi orgánom územného plánovania a fyzickou osobou alebo právnickou osobou, ktorá má záujem v území a má vlastnícke alebo iné právo k pozemkom na území.
3. Orgán územného plánovania môže rozhodnúť o obstaraní územnoplánovacej dokumentácie alebo obstaraní zmien a doplnkov územnoplánovacej dokumentácie
4. na základe správy o stave územnoplánovacej dokumentácie,
5. z potreby zosúladenia s územnoplánovacou dokumentáciou vyššieho stupňa,
6. ak došlo k zásadným zmenám v území pôsobením prírodných zmien,
7. do dvoch rokov od ustanovujúcej schôdze zastupiteľstva orgánu územného plánovania podľa § 3 písm. b) alebo
8. do šiestich mesiacov od prijatia podnetu fyzickej osoby alebo právnickej osoby, ak ide o obec s počtom obyvateľov do 1000 obyvateľov a do 12 mesiacov od prijatia podnetu fyzickej osoby a právnickej osoby, ak ide o obec s počtom obyvateľov do 500 obyvateľov.
	1. Obstarávanie územnoplánovacej dokumentácie zahŕňa tieto etapy
9. prípravné práce,
10. obstaranie a spracovanie územnoplánovacích podkladov,
11. obstaranie a spracovanie zadania,
12. obstaranie a spracovanie návrhu územnoplánovacej dokumentácie,
13. prerokovanie a schválenie návrhu územnoplánovacej dokumentácie,
14. obstaranie a spracovanie správy o stave územnoplánovacej dokumentácie,
15. schválenie správy o stave územnoplánovacej dokumentácie.

§ 25

Prípravné práce

(1) Prípravné práce zahŕňajú

* 1. zverejnenie oznámenia o začatí obstarávania územnoplánovacej dokumentácie,
	2. sústredenie územnoplánovacích podkladov a iných relevantných podkladov, ak boli spracované, ktoré možno použiť na prípravu územnoplánovacej dokumentácie,
	3. vyhodnotenie podkladov podľa písmena b) z hľadiska ich aktuálnosti a miery ich použitia pre spracovanie územnoplánovacej dokumentácie v spolupráci s dotknutým orgánom a dotknutou právnickou osobou,
	4. výber spracovateľa,
	5. vypracovanie analýzy a syntézy údajov o území a výkresu problémových javov.

(2) Oznámenie o začatí obstarávania územnoplánovacej dokumentácie obsahuje

a) základné ciele a odôvodnenie obstarávania územnoplánovacej dokumentácie,

b) vymedzenie riešeného územia,

c) výzvu na podanie písomných podnetov a návrhov,

d) meno a priezvisko kontaktnej osoby, ktorou je odborne spôsobilá osoba.

(3) Orgán územného plánovania zverejní oznámenie o začatí obstarávania územnoplánovacej dokumentácie prostredníctvom informačného systému, na jeho webovom sídle, na úradnej tabuli a iným v mieste obvyklým spôsobom najmenej na 30 dní. Oznámenie o začatí obstarávania územného plánu zóny doručí vlastníkom a správcom nehnuteľností na riešenom území orgán územného plánovania verejnou vyhláškou.

§ 26

Stavebná uzávera

(1) V čase obstarávania územnoplánovacej dokumentácie môže orgán územného plánovania podľa § 3 písm. b) na časť riešeného územia rozhodnúť o zákaze výstavby alebo obmedzení výstavby alebo inej činnosti (ďalej len „stavebná uzávera“) z dôvodu zabezpečenia budúceho využívania územia podľa pripravovanej územnoplánovacej dokumentácie. Stavebná uzávera sa nevzťahuje na vykonávanie udržiavacích prác.

(2) Stavebnú uzáveru možno vyhlásiť najskôr po zverejnení oznámenia o začatí obstarávania zadania územnoplánovacej dokumentácie a najneskôr pred začatím prerokovania návrhu územnoplánovacej dokumentácie. To platí aj pre vyhlásenie stavebnej uzávery pri obstarávaní návrhu zmien a doplnkov územnoplánovacej dokumentácie.

(3) Rozhodnutie, ktorým bola vyhlásená stavebná uzávera musí obsahovať účel budúceho využívania územia, v záujme ktorého sa ustanovuje stavebná uzávera, spôsob určenia, výšku náhrady a spôsob uplatnenia si nároku za obmedzenie práv vlastníka pozemku. Rozhodnutie, ktorým bola vyhlásená stavebná uzávera, vyznačí orgán územného plánovania v informačnom systéme.

(4) Rozhodnutie, ktorým bola vyhlásená stavebná uzávera, stráca platnosť najneskôr uplynutím dvoch rokov odo dňa jeho účinnosti alebo schválením územnoplánovacej dokumentácie. Platnosť rozhodnutia, ktorým bola vyhlásená stavebná uzávera, nemožno predĺžiť ani nie je možné rozhodnúť o stavebnej uzávere opakovane. Stavebná uzávera sa netýka výstavby podľa projektu stavebného zámeru, ktorý má vydané územné stanovisko podľa doterajších predpisov.

§ 27

Obstarávanie územnoplánovacích podkladov

1. Východiskovým podkladom pre obstaranie návrhu územnoplánovacej dokumentácie sú územnotechnické podklady.
2. Ďalšími podkladmi pre obstaranie návrhu územnoplánovacej dokumentácie je územná štúdia, krajinnoekologický plán a iné relevantné podklady, ak boli spracované.
3. Orgán územného plánovania obstaráva územnotechnické podklady v rozsahu potrebnom na
4. obstaranie a spracovanie územnej štúdie alebo obstaranie a spracovanie iných územnoplánovacích podkladov,
5. obstaranie a spracovanie zadania,
6. zistenie potreby obstarávania zmien a doplnkov územnoplánovacej dokumentácie,
7. vypracovanie správy o stave územnoplánovacej dokumentácie,
8. obstarávanie zmien a doplnkov územnoplánovacej dokumentácie a spracovanie zmien a doplnkov územnoplánovacej dokumentácie
9. vydanie záväzného stanoviska v procese prerokovávania územnoplánovacej dokumentácie alebo v procese prerokovávania stavebného zámeru.
10. Orgán územného plánovania obstaráva územnotechnické podklady na základe existujúcich údajov o území v informačnom systéme a na základe prieskumu územia vlastným zisťovaním. Údajmi o území sú údaje o stave územia a súvisiacich právach, povinnostiach a obmedzeniach a údaje o zámeroch na uskutočnenie zmien na území.
11. Údaje o území, ktoré nie sú obsahom informačného systému, je na požiadanie orgánu územného plánovania pre potreby obstarávania územnotechnických podkladov povinný poskytnúť v lehote do 14 dní za úhradu nevyhnutných nákladov na vyhotovenie ich kópií a doručenie, ak ich neposkytuje do samostatných informačných miest podľa osobitných predpisov,[[14]](#footnote-14))
12. dotknutý orgán,
13. dotknutá právnická osoba a
14. iná osoba, ak jej taká povinnosť vyplýva zo zmluvy s orgánom územného plánovania.
15. Osoby podľa odseku 5, ktoré poskytli údaje o území, sú zodpovedné za ich správnosť, úplnosť a aktuálnosť v čase ich poskytnutia.
16. Spracovateľ je oprávnený použiť údaje o území výlučne na spracovanie územnotechnických podkladov a ich aktualizácie.
17. Orgán územného plánovania je povinný sprístupniť obstarané územnotechnické podklady v informačnom systéme a pravidelne ich aktualizovať o nové údaje v území najmenej však raz za štyri roky.
18. Orgán územného plánovania na základe územnotechnických podkladov zabezpečí prostredníctvom spracovateľa spracovanie analýzy a syntézy údajov o území a poznatkov o možnostiach rozvoja a vypracovanie výkresu problémových javov. Výkresom problémových javov sa rozumie priemet stretov záujmov v riešenom území, vyjadrujúci limity využívania územia vyplývajúce z osobitných predpisov, správnych rozhodnutí, z rozvojových zámerov a z najdôležitejších problémov, ktoré je potrebné na území riešiť, do zodpovedajúceho mapového diela. ktoré následne uloží v informačnom systéme.

§ 28

Obstaranie a spracovanie zadania

1. Zadanie obstaráva orgán územného plánovania a spracúva ho spracovateľ na základe územnoplánovacích podkladov a požiadaviek orgánu územného plánovania.
2. Spracované zadanie spolu s oznámením o strategickom dokumente[[15]](#footnote-15)) zašle orgán územného plánovania prostredníctvom informačného systému príslušnému odboru posudzovania vplyvov na účel určenie rozsahu hodnotenia.[[16]](#footnote-16))
3. Orgán územného plánovania písomne oznámi vypracovanie zadania a prostredníctvom informačného systému zašle dotknutému orgánu oznámenie o prerokovaní zadania. Na podávanie stanovísk a vyjadrení orgán územného plánovania určí v oznámení o prerokovaní lehotu, ktorá nesmie byť kratšia ako 15 dní od doručenia oznámenia o prerokovaní zadania; ak sa v tejto lehote nevyjadria, rozumie sa, že k zadaniu ani k oznámeniu o vypracovaní strategického dokumentu nemajú pripomienky.
4. Odbor posudzovania vplyvov do 15 dní od doručenia zadania a oznámenia o strategickom dokumente určí rozsah hodnotenia.14) Ak ide o územný plán zóny orgán posudzovania vplyvov rozhodne, či sa bude návrh posudzovať. Ak orgán posudzovania vplyvov rozhodne, že územný plán zóny sa bude posudzovať, určí rozsah hodnotenia.
5. Orgán územného plánovania prostredníctvom odborne spôsobilej osoby prerokuje zadanie pre územný plán obce a územný plán zóny so samosprávnym krajom z hľadiska súladu s Koncepciou územného rozvoja regiónu; ak sa v určenej lehote nevyjadrí, rozumie sa, že samosprávny kraj nemá pripomienky.
6. Orgán územného plánovania prostredníctvom odborne spôsobilej osoby prerokuje zadanie pre územný plán obce a zadanie pre Koncepciu územného rozvoja regiónu s úradom z hľadiska súladu s Koncepciou územného rozvoja Slovenska; ak sa v určenej lehote nevyjadrí, rozumie sa, že úrad nemá pripomienky.
7. Orgán územného plánovania, ktorého hranica územného obvodu susedí s iným štátom, oznámi prerokovanie zadania príslušnému orgánu územného plánovania susediaceho štátu spolu s výzvou na doručenie stanoviska do 30 dní odo dňa doručenia.
8. Orgán územného plánovania prostredníctvom odborne spôsobilej osoby upraví zadanie podľa pripomienok odboru posudzovania vplyvov a príslušného orgánu územného plánovania zodpovedného za územnoplánovaciu dokumentáciu vyššieho stupňa a spolu s výsledkom posúdenia ho  predloží na schválenie schvaľujúcemu orgánu územného plánovania.
9. Schválené zadanie spolu s výkresom problémových javov a so správou o prerokovaní zadania orgán územného plánovania zverejní v informačnom systéme, na svojom webovom sídle a na úradnej tabuli alebo iným v mieste obvyklým spôsobom v lehote do piatich dní od jej schválenia.
10. Schválené zadanie je pre orgán územného plánovania záväzným podkladom na spracovanie návrhu územnoplánovacej dokumentácie.
11. Pri prerokovaní návrhu zadania a oznámenia o vypracovaní strategického dokumentu pre Koncepciu územného rozvoja Slovenska sa postupuje podľa odsekov 1 až 10 primerane.

§ 29

Obstarávanie a spracovanie návrhu územnoplánovacej dokumentácie

* 1. Návrh územnoplánovacej dokumentácie obstaráva orgán územného plánovania prostredníctvom odborne spôsobilej osoby a spracúva ho prostredníctvom spracovateľa na základe zadania a výkresu problémových javov.
	2. Orgán územného plánovania prostredníctvom odborne spôsobilej osoby v súčinnosti so spracovateľom prerokuje návrh územnoplánovacej dokumentácie s dotknutým orgánom štátnej správy, dotknutým orgánom územnej samosprávy, dotknutou právnickou osobou, ktorým oznámi prerokovanie návrhu územnoplánovacej dokumentácie písomne prostredníctvom informačného systému. Súčasťou návrhu územnoplánovacej dokumentácie je aj správa o hodnotení strategického dokumentu. Na podávanie stanovísk a vyjadrení orgán územného plánovania určí v oznámení o prerokovaní návrhu územnoplánovacej dokumentácie (ďalej len „oznámenie o prerokovaní“) lehotu, ktorá nesmie byť kratšia ako 15 dní od doručenia oznámenia o prerokovaní; ak sa v tejto lehote nevyjadria, rozumie sa, že k návrhu územnoplánovacej dokumentácie nemajú pripomienky.
	3. Dotknutý orgán štátnej správy v rozsahu svojich kompetencií podľa osobitných predpisov,7) po doručení oznámenia o prerokovaní prostredníctvom informačného systému, zaujme v určenej lehote stanovisko, ktoré doručí spracovateľovi.
	4. Dotknutý orgán štátnej správy je v stanovisku podľa odseku 3 oprávnený uplatňovať pripomienky len v rozsahu svojej pôsobnosti. Dotknutý orgán štátnej správy je povinný uviesť v stanovisku ustanovenia právneho predpisu, na základe ktorého uplatňuje svoju pôsobnosť, obsah stanoviska odôvodniť a môže určiť časovú platnosť svojho stanoviska.
	5. Dotknutý orgán štátnej správy je viazaný vlastným stanoviskom vydaným v predchádzajúcej etape obstarávania územnoplánovacej dokumentácie; to neplatí, ak došlo k zmene ustanovenia právneho predpisu, na ktorého základe vydal stanovisko, ak sa podstatne zmenili okolnosti alebo podklady, na základe ktorých vydal stanovisko, alebo ak došlo k zmene požiadaviek na zabezpečenie obrany štátu.
	6. Orgán územného plánovania prostredníctvom odborne spôsobilej osoby v súčinnosti so spracovateľom prerokuje pripomienky zo stanoviska s dotknutým orgánom štátnej správy; to neplatí, ak obsah stanoviska nepatrí do pôsobnosti dotknutého orgánu štátnej správy alebo stanovisko neobsahuje odôvodnenie, vtedy spracovateľ neakceptované pripomienky nemusí prerokovať a dosiahnutie dohody nie je podmienkou ďalšieho postupu.
	7. Ak v prerokúvaní návrhu územnoplánovacej dokumentácie sú stanoviská dotknutých orgánov štátnej správy vzájomne rozporné alebo je rozpor medzi názorom orgánu územného plánovania alebo názorom spracovateľa a stanoviskom dotknutého orgánu štátnej správy a nedokážu dosiahnuť dohodu, orgán územného plánovania prostredníctvom odborne spôsobilej osoby požiada o odstránenie rozporu a zaujatie stanoviska úrad.
	8. Dotknutý orgán územnej samosprávy zaujme v určenej lehote po doručení oznámenia o prerokovaní prostredníctvom informačného systému stanovisko, ktoré doručí orgánu územného plánovania, z pohľadu súladu s územnoplánovacou dokumentáciou vyššieho stupňa.
	9. Dotknutá právnická osoba zaujme v určenej lehote po doručení oznámenia o prerokovaní prostredníctvom informačného systému stanovisko, ktoré doručí orgánu územného plánovania, v rozsahu dopadov na infraštruktúru, ktorej je vlastníkom, správcom alebo prevádzkovateľom.
	10. Orgán územného plánovania oznámi verejnosti, vrátane vlastníkov nehnuteľností a správcov nehnuteľností, prerokovanie návrhu územnoplánovacej dokumentácie zverejnením oznámenia o prerokovaní na svojom webovom sídle a na úradnej tabuli alebo iným v mieste obvyklým spôsobom. Na podávanie stanovísk a vyjadrení orgán územného plánovania určí v oznámení o prerokovaní miesto a spôsob doručenia vyjadrenia a lehotu na vyjadrenie, ktorá nesmie byť kratšia ako 15 dní; ak sa v tejto lehote nevyjadria, rozumie sa, že k návrhu územnoplánovacej dokumentácie nemajú pripomienky. Ak ide o prerokovanie Koncepcie územného rozvoja regiónu a územného plánu mikroregiónu, orgán územného plánovania požiada dotknutú obec o zverejnenie oznámenia o prerokovaní na webovom sídle a na úradnej tabuli. Oznámenie o prerokovávaní územného plánu zóny a územného plánu významnej investície sa doručuje verejnou vyhláškou vlastníkovi a správcovi nehnuteľností na riešenom území, ktorého vlastnícke právo je riešením územného plánu dotknuté.
	11. Orgán územného plánovania, ktorého hranica územného obvodu susedí s iným štátom, oznámi prerokovanie návrhu územnoplánovacej dokumentácie príslušnému orgánu územného plánovania susediaceho štátu spolu s výzvou na doručenie stanoviska do 30 dní odo dňa doručenia.
	12. Orgán územného plánovania na účel podrobnejšieho vysvetlenia cieľov a obsahu, územnoplánovacej dokumentácie podľa § 15 ods. 4 písm. b) až d) v oznámení o prerokovaní oznámi miesto a čas uskutočnenia verejného prerokovania návrhu územnoplánovacej dokumentácie a správy o hodnotení strategického dokumentu, na ktorom sa zúčastní odborne spôsobilá osoba a spracovateľ, ktorí zabezpečia všeobecne zrozumiteľný odborný výklad navrhovaného riešenia v území. Orgán územného plánovania zabezpečí, aby odo dňa oznámenia verejného prerokovania bol návrh územnoplánovacej dokumentácie prístupný k nahliadnutiu v jeho sídle a na jeho webovom sídle.
	13. Orgán územného plánovania po skončení prerokovania doručí odboru posudzovania vplyvov stanoviská a vyjadrenia z prerokovania spolu so záznamom z verejného prerokovania na účel hodnotenia vplyvu.[[17]](#footnote-17))
	14. Orgán územného plánovania zabezpečí vyhodnotenie všetkých uplatnených pripomienok prostredníctvom odborne spôsobilej osoby v súčinnosti so spracovateľom návrhu územnoplánovacej dokumentácie. O neakceptovaní pripomienky informuje orgán územného plánovania fyzickú osobu alebo právnickú osobu, ktorá ju uplatnila, spolu s odôvodnením neakceptovania písomne.
	15. Orgán územného plánovania prostredníctvom spracovateľa zabezpečí úpravu návrhu územnoplánovacej dokumentácie podľa výsledku prerokovania a vypracuje správu o prerokovaní návrhu územnoplánovacej dokumentácie s návrhom vyhodnotenia pripomienok vrátane odôvodnenia neakceptovaných pripomienok.
	16. Správa o prerokovaní návrhu územnoplánovacej dokumentácie obsahuje aj vyhodnotenie, či

a) návrh územnoplánovacej dokumentácie je v súlade s vyšším stupňom územnoplánovacej dokumentácie,

b) postup obstarávania územnoplánovacej dokumentácie je v súlade s týmto zákonom a s osobitnými predpismi,

c) návrh územnoplánovacej dokumentácie je v súlade so zadaním.

(17) Orgán územného plánovania zverejní správu o prerokovaní návrhu územnoplánovacej dokumentácie prostredníctvom informačného systému, na svojom webovom sídle a na úradnej tabuli alebo iným v mieste obvyklým spôsobom v lehote do piatich dní od jej spracovania.

(18) Úrad a dotknutý orgán územnej samosprávy zaujme v lehote piatich dní po zverejnení správy o prerokovaní prostredníctvom informačného systému stanovisko, z pohľadu dodržania postupov  podľa tohto zákona a všeobecne záväzných právnych predpisov a z pohľadu súladu s územnoplánovacou dokumentáciou vyššieho stupňa.

(19) Ak na základe výsledku prerokovania sa návrh územnoplánovacej dokumentácie podstatne zmení, orgán územného plánovania prostredníctvom spracovateľa upravený návrh územnoplánovacej dokumentácie opätovne prerokuje podľa odsekov 2 až 17; ak sú pochybnosti, či ide o podstatnú zmenu návrhu, orgán územného plánovania požiada o stanovisko úrad.

(20) Pri prerokovaní návrhu Koncepcie územného rozvoja Slovenska a hodnotenia strategického dokumentu sa postupuje podľa odsekov 1 až 19 primerane.

§ 30

Hodnotenie územnoplánovacej dokumentácie

1. Orgán územného plánovania je povinný sústavne sledovať a vyhodnocovať územnoplánovaciu dokumentáciu a raz za štyri roky vypracovať správu o stave územnoplánovacej dokumentácie (ďalej len „správa“), na základe ktorej rozhodne o potrebe a rozsahu obstarávania zmien a doplnkov územnoplánovacej dokumentácie alebo obstarávania novej územnoplánovacej dokumentácie.
2. Správu spracúva orgán územného plánovania v súčinnosti so spracovateľom na základe hodnotenia platnej územnoplánovacej dokumentácie a územnoplánovacích podkladov.
3. Orgán územného plánovania následne správu zverejní prostredníctvom informačného systému, na svojom webovom sídle a na úradnej tabuli alebo iným v mieste obvyklým spôsobom.
4. Správa je podkladom pre rozhodnutie príslušného schvaľujúceho orgánu územného plánovania o obstaraní zmien a doplnkov územnoplánovacej dokumentácie alebo o obstaraní novej územnoplánovacej dokumentácie.
5. Správu o stave Koncepcie územného rozvoja Slovenska prerokuje vláda.

§ 31

Obstarávanie zmien a doplnkov územnoplánovacej dokumentácie

(1) Zmeny a doplnky územnoplánovacej dokumentácie obstaráva orgán územného plánovania podľa potreby v cykloch tak, aby písomný podnet na zmeny a doplnky doručený orgánu územného plánovania bol zaradený do obstarávania návrhu zmien a doplnkov najneskôr raz za štyri roky pri obstarávaní a spracovaní správy o stave územnoplánovacej dokumentácie; to neplatí, ak ide o obstarávanie zmien a doplnkov územného plánu obce na umiestnenie stavby diaľnice, rýchlostnej cesty, cesty I. triedy, železničnej infraštruktúry, opatrenia na ochranu pred povodňami a ak ide o územný plán významnej investície po uhradení nákladov na obstarávanie zmien a doplnkov územného plánu obce právnickou osobou, ktorá dala podnet na obstarávanie zmien a doplnkov územného plánu obce. Ak obec neobstará zmeny a doplnky územného plánu obce na umiestnenie diaľnice a rýchlostnej cesty, cesty I. triedy a železničnej infraštruktúry ani po uhradení nákladov na ich obstarávanie a spracovanie, ich stavba sa umiestni v súlade s Koncepciou územného rozvoja regiónu.

 (2) Orgán územného plánovania zaradí doručený podnet na zmeny a doplnky územnoplánovacej dokumentácie do zásobníka podnetov v informačnom systéme a informuje o tom osobu, ktorá podnet podala do 30 dní od doručenia podnetu. Ak orgán územného plánovania nerozhodne o obstaraní zmien a doplnkov územnoplánovacej dokumentácie skôr ako nastane povinnosť preskúmania stavu územnoplánovacej dokumentácie, zaradí podnet do správy o stave územnoplánovacej dokumentácie a informuje o tom osobu, ktorá podnet podala. Ak je orgán územného plánovania nečinný je osoba, ktorá podala podnet oprávnená požiadať o preskúmanie postupu úrad, ktorý je v lehote 30 dní od podania žiadosti zaujme stanovisko, či orgán územného plánovania má zaradiť podnet do obstarávania návrhu zmien a doplnkov územnoplánovacej dokumentácie; stanovisko nie je rozhodnutím v správnom konaní. Nezaradenie podnetu obcou v rozpore  so stanoviskom úradu má za následok porušenie postupov verejného obstarávania.

(3) Orgán územného plánovania po prijatí rozhodnutia o obstaraní zmien a doplnkov územnoplánovacej dokumentácie podľa § 15 ods. 4 písm. b) až d) a ods. 5, oznámi obstarávanie zmien a doplnkov prostredníctvom informačného systému, na svojom webovom sídle a na úradnej tabuli alebo iným obvyklým spôsobom. Orgán územného plánovania zároveň prostredníctvom informačného systému doručí príslušnému odboru posudzovania vplyvov oznámenie o strategickom dokumente. Odbor posudzovania vplyvov do 15 dní od doručenia podkladov rozhodne, či sa bude návrh zmien a doplnkov územnoplánovacej dokumentácie posudzovať. Ak orgán posudzovania vplyvov rozhodne, že zmeny a doplnky územnoplánovacej dokumentácie sa budú posudzovať, určí rozsah hodnotenia.

(4) Zmeny a doplnky územnoplánovacej dokumentácie sa obstarávajú a spracúvajú na podklade platnej územnoplánovacej dokumentácie a prerokovávajú len v rozsahu zmenených a dopĺňaných častí. Okruh dotknutých orgánov a osôb prerokovávania určí orgán územného plánovania podľa obsahu návrhu zmien a doplnkov územnoplánovacej dokumentácie. Súčasťou návrhu zmien a doplnkov je aj správa o strategickom dokumente, ak orgán posudzovania vplyvov rozhodol o jej spracovaní.

(5) Pri obstarávaní zmien a doplnkov územnoplánovacej dokumentácie vrátane posudzovania vplyvov na životné prostredie sa postupuje primerane podľa § 29.

§ 32

Zabezpečenie návrhu zmien a doplnkov územnoplánovacej dokumentácie fyzickou osobou alebo právnickou osobou, ktorá má záujem v území

(1) Fyzická osoba alebo právnická osoba, ktorá má záujem v území a má vlastnícke alebo iné právo k pozemkom na území riešenom územným plánom obce alebo územným plánom zóny, môže oznámiť obci svoj zámer zabezpečiť obstarávanie a spracovanie návrhu zmien a doplnkov územnoplánovacej dokumentácie a požiadať obec o súčinnosť.

(2) Oznámenie zámeru zabezpečenia obstarávania a spracovania zmien a doplnkov územnoplánovacej dokumentácie podľa odseku 1 obsahuje

a) údaje o žiadateľovi s uvedením jeho vlastníckeho práva alebo iného práva k pozemkom alebo k stavbám na území riešenom územným plánom obce, z ktorého vyplýva právo uskutočniť stavbu alebo opatrenie podľa územného plánu obce alebo územného plánu zóny po schválení, alebo poukázanie na právo vyplývajúce z osobitného predpisu,

b)  údaje o súčasnom využití dotknutých území a plôch a údaje o vlastníkoch pozemkov na riešenom území,

c) vymedzenie požiadaviek, ktoré sa majú v zmenách a doplnkoch riešiť, ktoré musia byť v súlade s platnou územnoplánovacou dokumentáciou,

d) predbežný časový harmonogram spracovania územného plánu obce alebo územného plánu zóny.

(3) Orgán územného plánovania preskúma oznámenie z hľadiska súladu s všeobecne záväznými právnymi predpismi do 15 dní od doručenia. Ak oznámenie nespĺňa formálne náležitosti, orgán územného plánovania vyzve osobu podľa odseku 1, aby ju v lehote do 15 dní doplnila. Ak osoba podľa odseku 1 oznámenie v určenej lehote nedoplní, obec sa oznámením ďalej nezaoberá, o čom osobu podľa odseku 1 písomne upovedomí do 5 dní od uplynutia určenej lehoty na doplnenie.

(4) Ak je oznámenie úplné, orgán územného plánovania sa s osobou podľa odseku 1 dohodne na rozsahu súčinnosti, časovom harmonograme a úhrade nákladov za poskytnutú súčinnosť obce; zmluvné strany môžu uzavrieť zmluvu o  zabezpečení obstarávania a spracovania zmien a doplnkov územného plánu obce a zmien a doplnkov územného plánu zóny. Ak má orgán územného plánovania záujem alebo vedomosť o záujme inej osoby v danom území o zabezpečení zmien a doplnkov územnoplánovacej dokumentácie poskytne zároveň túto informáciu osobe podľa odseku 1.

(5) Orgán územného plánovania poskytuje osobe podľa odseku 1 súčinnosť najmä

a) oznámi verejnosti obstarávanie zmien a doplnkov prostredníctvom zabezpečenia návrhu zmien a doplnkov osobou podľa odseku 1 prostredníctvom informačného systému, na svojom webovom sídle a na úradnej tabuli alebo iným obvyklým spôsobom, a doručí odboru posudzovania vplyvov oznámenie o strategickom dokumente,

b) oznámi verejnosti prerokovanie návrhu zmien a doplnkov územnoplánovacej dokumentácie na svojom webovom sídle a na úradnej tabuli a iným v mieste obvyklým spôsobom,

c) po skončení prerokovania doručí odboru posudzovania vplyvov stanoviská a vyjadrenia z prerokovania spolu so záznamom z verejného prerokovania na účel hodnotenia vplyvu,

d) zverejní na svojom webovom sídle a na úradnej tabuli a iným v mieste obvyklým spôsobom správu o prerokovaní návrhu zmien a doplnkov územnoplánovacej dokumentácie,

e) predloží návrh zmien a doplnkov územnoplánovacej dokumentácie na schválenie najneskôr do dvoch mesiacov od skončenia prerokovania návrhu zmien a doplnkov,

f) po schválení návrhu zmien a doplnkov územnoplánovacej dokumentácie zabezpečí spracovanie úplného znenia územnoplánovacej dokumentácie do troch mesiacov od schválenia územnoplánovacej dokumentácie, a aktualizované znenie zverejní v informačnom systéme,

g) vykoná ďalšie činnosti na základe zmluvy o  zabezpečení obstarávania a spracovania zmien a doplnkov územného plánu obce a zmien a doplnkov územného plánu zóny.

(6) Osoba podľa odseku 1 zabezpečí obstarávanie a spracovanie zmien a doplnkov územnoplánovacej dokumentácie primerane podľa § 31 prostredníctvom odborne spôsobilej osoby a spracovateľa.

 (7) Ak obec neposkytne súčinnosť osobe podľa odseku 1 pri zabezpečení obstarávania a spracovania návrhu zmien a doplnkov územnoplánovacej dokumentácie alebo je úplne nečinná je osoba podľa odseku 1 oprávnená uskutočniť jednotlivé úkony samostatne prostredníctvom odborne spôsobilej osoby a spracovateľa, pričom všetky oznámenia a informácie zverejňuje na svojom webovom sídle a iným v mieste obvyklým spôsobom.

Schvaľovanie územnoplánovacej dokumentácie

§ 33

(1) Ak schvaľujúci orgán územného plánovania súhlasí s predloženým návrhom územnoplánovacej dokumentácie alebo so zmenami a doplnkami územnoplánovacej dokumentácie, predložený návrh územnoplánovacej dokumentácie alebo zmien a doplnkov územnoplánovacej dokumentácie schváli.

(2) Ak schvaľujúci orgán územného plánovania neschváli predložený návrh územnoplánovacej dokumentácie, uvedie dôvody neschválenia. Spracovateľ na základe požiadavky obstarávateľa vyhodnotí dôvody neschválenia v rozporovom protokole. Orgán územného plánovania na základe rozporového protokolu vráti návrh územnoplánovacej dokumentácie do štádia prerokovania s pokynmi na dopracovanie alebo požiada o posúdenie a rozhodnutie o neschválenom návrhu územnoplánovacej dokumentácie nadriadený orgán. Ak ide o územný plán obce a územný plán zóny, nadriadeným orgánom je samosprávny kraj. Ak ide o Koncepciu územného rozvoja regiónu a územný plán mikroregiónu požiada samosprávny kraj o posúdenie a rozhodnutie úrad.

(3) Ak schvaľujúci orgán územného plánovania neprerokuje návrh územnoplánovacej dokumentácie obstaraný samostatne fyzickou osobou alebo právnickou osobou, ktorá má záujem v území a má vlastnícke alebo iné právo k pozemkom na území riešenom územným plánom obce alebo územným plánom zóny, táto osoba je oprávnená požiadať o posúdenie nezaradeného návrhu územnoplánovacej dokumentácie nadriadený orgán.

(4) Nadriadený orgán po posúdení návrhu územnoplánovacej dokumentácie

a) vráti návrh územnoplánovacej dokumentácie do štádia prerokovania s pokynmi na jeho dopracovanie,

b) nahradí súhlas schvaľujúceho orgánu územného plánovania alebo

c) zastaví proces obstarávania územnoplánovacej dokumentácie.

(5) Nadriadený orgán nahradí súhlas schvaľujúceho orgánu ak zistí, že pri obstarávaní a spracovaní návrhu územnoplánovacej dokumentácie neboli porušené všeobecne záväzné právne predpisy, boli dodržané všetky formálne postupy a návrh územnoplánovacej dokumentácie je v súlade s územnoplánovacou dokumentáciou vyššieho stupňa.

(6) Orgán územného plánovania podľa § 3 písm. b) schváli predložený návrh územnoplánovacej dokumentácie najneskôr do dvoch rokov od zverejnenia oznámenia o začatí obstarávania územnoplánovacej dokumentácie. Po uplynutí tejto lehoty je príslušný orgán územného plánovania povinný zopakovať štádium prerokovania návrhu územnoplánovacej dokumentácie.

(7) Návrh zmien a doplnkov územnoplánovacej dokumentácie schváli orgán územného plánovania najneskôr do jedného roka od zverejnenia oznámenia o začatí obstarávania zmien a doplnkov územnoplánovacej dokumentácie. Po uplynutí tejto lehoty je príslušný orgán územného plánovania povinný zopakovať prerokovávanie návrhu zmien a doplnkov územnoplánovacej dokumentácie.

(8) Po schválení územnoplánovacej dokumentácie a po schválení zmien a doplnkov územnoplánovacej dokumentácie orgán územného plánovania zverejní úplné znenie územnoplánovacej dokumentácie v znení jej zmien a doplnkov v registri územnoplánovacích dokumentácií vedenom v informačnom systéme v lehote troch mesiacov od ich schválenia a v listinnej podobe ich uloží v sídle orgánu územného plánovania. Oznámenie o schválení územnoplánovacej dokumentácie v znení jej zmien a doplnkov zašle prostredníctvom informačného systému a zverejní ho na svojom webovom sídle a na úradnej tabuli alebo iným v mieste obvyklým spôsobom spolu s uvedením miesta a spôsobu, kde možno do územnoplánovacej dokumentácie nahliadnuť.

 (9) Koncepciu územného rozvoja Slovenska a územný plán významnej investície, vrátane ich zmien a doplnkov schvaľuje vláda nariadením.

(10) Koncepciu územného rozvoja regiónu a územný plán mikroregiónu, vrátane ich zmien a doplnkov schvaľuje samosprávny kraj všeobecne záväzným nariadením.

(11) Územná plán obce a územný plán zóny vrátane ich zmien a doplnkov schvaľuje obec všeobecne záväzným nariadením.

§ 34

Nečinnosť

1. Ak je obec nečinná podľa § 33 ods. 3, je úrad oprávnený za nečinnosť uložiť obci poriadkovú pokutu od 500 do 10 000 eur.
2. Pokuty sú príjmom štátneho rozpočtu.

Spoločné, prechodné, záverečné ustanovenia

§ 35

Doručovanie

1. Doručovanie v územnom plánovaní sa uskutočňuje výhradne elektronicky prostredníctvom informačného systému do elektronickej schránky podľa osobitného predpisu.[[18]](#footnote-18))
2. Ak doručenie nemožno vykonať podľa odseku 1, obec je povinná zabezpečiť doručenie písomnou formou prostredníctvom obecnej polície. Ak adresáta nemožno zastihnúť podľa prvej vety, je obec povinná zabezpečiť náhradné doručenie. Ak aj napriek opätovnému doručeniu nedôjde k prevzatiu písomnosti, písomnosť sa považuje za doručenú. Ak adresát bezdôvodne odoprel písomnosť prijať, je písomnosť doručená dňom, keď sa jej prijatie odoprelo; na to musí doručovateľ adresáta upozorniť. Obec je povinná doručenie preukázať potvrdením o prevzatí.
3. Doručovanie oznámenia o začatí obstarávania územnoplánovacej dokumentácie podľa § 25 ods. 3 a oznámenia o prerokovávaní územného plánu zóny podľa § 29 ods. 10 sa uskutočňuje verejnou vyhláškou.

§ 36

Vzťah k správnemu poriadku

Na konanie podľa tohto zákona sa nevzťahuje správny poriadok okrem doručovania verejnou vyhláškou.

§ 37

Spoločné ustanovenia

(1) Vlastník stavieb dopravnej infraštruktúry alebo správca stavieb dopravnej infraštruktúry alebo prevádzkovateľ stavieb dopravnej infraštruktúry ako dotknutá právnická osoba je povinný viesť a pravidelne aktualizovať v informačnom systéme dokumentáciu o umiestnení, technických parametroch a kapacitách stavieb dopravnej infraštruktúry, o ich súčastiach a o ochranných pásmach a uchovávať dokumentáciu aktuálneho zhotovenia existujúcej stavby. Podrobnosti o štruktúre údajov dokumentácie podľa predchádzajúcej vety ustanoví všeobecne záväzný predpis, ktorý vydá úrad.

(2) Ak osobitné predpisy neustanovujú inak,[[19]](#footnote-19)) vlastník stavieb technickej infraštruktúry alebo správca stavieb technickej infraštruktúry alebo prevádzkovateľ stavieb technickej infraštruktúry ako dotknutá právnická osoba je povinný viesť a pravidelne aktualizovať v informačnom systéme dokumentáciu, ktorá obsahuje priestorovú polohu umiestnenia technickej infraštruktúry a vymedzenia jej ochranných pásiem a bezpečnostných pásiem a uchovávať dokumentáciu aktuálneho zhotovenia existujúcej stavby. Podrobnosti o štruktúre údajov dokumentácie podľa predchádzajúcej vety ustanoví všeobecne záväzný predpis, ktorý vydá úrad.

§ 38

Splnomocňovacie ustanovenia

(1) Úrad ustanoví všeobecne záväzným právnym predpisom

a) obsah a formu územnoplánovacích podkladov a územnoplánovacej dokumentácie,

b) podrobnosti o všeobecných požiadavkách na priestorové usporiadanie a funkčné využívanie územia a o územnotechnických požiadavkách na výstavbu,

c) obsah a formu žiadosti o zápis do registra odborne spôsobilých osôb a o spôsobe overenia odbornej spôsobilosti,

d) podrobnosti o spôsobe výpočtu výšky náhrady za obmedzenie vlastníckeho práva pri stavebnej uzávere,

e) výšku odplaty za služby spojené s prevádzkou informačného systému,

f) podrobnosti o podobe štruktúrovaných údajov evidovaných v informačnom systéme ,

g) vzory formulárov používaných informačným systémom.

(2) Hlavné mesto Slovenskej republiky Bratislava a mesto Košice ustanoví po dohode s úradom všeobecne záväzným nariadením mesta požiadavky na priestorové usporiadanie a funkčné využívanie územia a územnotechnické požiadavky na výstavbu na území hlavného mesta Slovenskej republiky Bratislavy a na území mesta Košice.

§ 39

Prechodné ustanovenia

1. Právne vzťahy a z nich vyplývajúce práva a povinnosti osôb, ktoré vznikli podľa doterajších predpisov v oblasti územného plánovania zostávajú zachované.
2. Ak obec nemá územný plán obce a má povinnosť mať územný plán obce podľa odseku 8 a 9, vydá územné stanovisko k stavebnému zámeru a na povoľovaný zámer činnosti len v hraniciach zastavaného územia obce[[20]](#footnote-20))alebo na druhu pozemkov zastavané plochy a nádvoria;to neplatí, ak ide o stavby dopravnej infraštruktúry a technickej infraštruktúry, stavby na obranu štátu alebo zámery podľa územného plánu regiónu.

(3) Určiť pozemok za pozemok na zastavanie budovami podľa odseku 2 možno v obciach

a) podľa odseku 8 do 31. decembra 2024,

b) podľa odseku 9 do 31. decembra 2028 s počtom obyvateľov 1000 a menej ako 1000 obyvateľov a viac ako 500 obyvateľov,

c) podľa odseku 9 do 31. decembra 2032 s počtom obyvateľov 500 a menším ako 500 obyvateľov.

(4) Územnoplánovaciu dokumentáciu schválenú do 31. decembra 2021 je orgán územného plánovania povinný zosúladiť s týmto zákonom do 31. decembra 2024; inak stráca záväznosť dňom 1. januára 2025.

(5) Územnoplánovacia dokumentácia obstaraná, ale neschválená do 31. decembra 2021 sa upraví a schváli podľa tohto zákona. Rozpracovaná etapa obstarávania územnoplánovacej dokumentácie sa dokončí podľa predpisu platného v čase začatia etapy.

(6) Orgán územného plánovania je povinný obstarať grafickú formu Koncepcie územného rozvoja Slovenska do 31. decembra 2024, Koncepcie územného rozvoja regiónu do 31. decembra 2025, územného plánu obce a územného plánu zóny do 32. decembra 2027.

 (7) Odborne spôsobilé osoby zapísané do registra odborne spôsobilých osôb podľa § 10 ods. 1 do 31. decembra 2021 sa považujú za odborne spôsobilé osoby podľa tohto zákona, ak od skúšky neuplynulo desať rokov.

(8) Obec s počtom obyvateľov nad 1 000, ktorá nemá územný plán, a obec, v ktorej je vyhlásená časť územia za pamiatkovú rezerváciu alebo pamiatkovú zónu alebo je v obci lokalita zapísaná v Zozname svetového kultúrneho a prírodného dedičstva[[21]](#footnote-21))je povinná obstarať a schváliť územný plán obce do 31. decembra 2024.

(9) Obec s počtom obyvateľov 1 000 a menej ako 1 000 obyvateľov, ale viac ako 500 obyvateľov je povinná obstarať a schváliť územný plán obce do 31. decembra 2028. Obec s počtom 500 obyvateľov a menej ako 500 obyvateľov je povinná obstarať a schváliť územný plán obce do 31. decembra 2032.

(10) Počet obyvateľov obce vyplýva z údajov zverejnených Štatistickým úradom Slovenskej republiky k 31. decembru predchádzajúceho tretieho roku.

 (11) Zadanie urbanistickej štúdie, územného generela a územnej prognózy rozpracované do 31. decembra 2021 sa považujú za zadanie územnej štúdie. Urbanistická štúdia, územný generel a územná prognóza obstarané a rozpracované do 31. decembra 2021 sa považujú za územnú štúdiu podľa tohto zákona.

(12) Úrad uvedie informačný systém do prevádzky do 2 rokov od účinnosti tohto zákona. Uvedenie informačného systému do prevádzky úrad oznámi na svojom webovom sídle najmenej jeden mesiac vopred. Do začatia prevádzkovania informačného systému územného plánovania podľa tohto zákona sa prevádzkujú informačné systémy a sústavy informácií podľa doterajších predpisov.

(13) Plnenie osobitného kvalifikačného predpokladu podľa § 10 ods. 1 zamestnancov orgánov územného plánovania podľa § 3 písm. b) sa vyžaduje od 1. januára 2025.

(14) Zamestnanec orgánu územného plánovania, ktorý v čase nadobudnutia účinnosti zákona bol zamestnancom orgánu územného plánovania najmenej tri roky a má vysokoškolské vzdelanie druhého stupňa alebo prvého stupňa, spĺňa osobitný kvalifikačný predpoklad podľa § 10 ods. 1 písm. c).

(15) Územnoplánovacie podklady a územnoplánovaciu dokumentáciu je potrebné dať do súladu s týmto zákonom najneskôr do 31. decembra 2023.

§ 40

Zrušovacie ustanovenia

Zrušujú sa:

1. Zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z. z., zákona Národnej rady Slovenskej republiky č. 199/1995 Z. z., nálezu Ústavného súdu Slovenskej republiky č. 286/1996 Z. z., zákona č. 229/1997 Z. z., zákona č. 175/1999 Z. z., zákona č. 237/2000 Z. z., zákona č. 416/2001 Z. z., zákona č. 553/2001 Z. z., nálezu Ústavného súdu Slovenskej republiky č. 217/2002 Z. z., zákona č. 103/2003 Z. z., zákona č. 245/2003 Z. z., zákona č. 417/2003 Z. z., zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona č. 513/2009 Z. z., zákona č. 118/2010 Z. z., zákona č. 145/2010 Z. z., zákona č. 547/2010 Z. z., zákona č. 408/2011 Z. z., zákona č. 300/2012 Z. z., zákona č. 180/2013 Z. z., zákona č. 219/2013 Z. z., zákona č. 368/2013 Z. z., zákona č. 293/2014 Z. z., zákona č. 314/2014 Z. z., zákona č. 154/2015 Z. z., zákona č. 247/2015 Z. z., zákona č. 254/2015 Z. z., zákona č. 177/2018 Z. z., zákona č. 312/2018 Z. z., zákona č. 93/2019 Z. z. a zákona č. 279/2019 Z. z.

2. Zákon Národnej rady Slovenskej republiky č. 136/1995 Z. z. o odbornej spôsobilosti na vybrané činnosti vo výstavbe a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

3. Nariadenie vlády Slovenskej republiky č. 64/1998 Z. z., ktorým sa vyhlasuje záväzná časť územného plánu veľkého územného celku Bratislavský kraj, v znení nariadenia vlády Slovenskej republiky č. 336/2001 Z. z. a nariadenia vlády Slovenskej republiky č. 20/2003 Z. z.

4. Nariadenie vlády Slovenskej republiky č. 183/1998 Z. z., ktorým sa vyhlasuje záväzná časť územného plánu veľkého územného celku Trnavský kraj, v znení nariadenia vlády Slovenskej republiky č.111/2003 Z. z.

5. Nariadenie vlády Slovenskej republiky č. 188/1998 Z. z., ktorým sa vyhlasuje záväzná časť územného plánu veľkého územného celku Nitriansky kraj.

6. Nariadenie vlády Slovenskej republiky č. 216/1998 Z. z., ktorým sa vyhlasuje záväzná časť územného plánu veľkého územného celku Prešovský kraj v znení nariadenia vlády Slovenskej republiky č. 679/2002 Z. z a nariadenia vlády Slovenskej republiky č. 111/2003 Z. z.

7. Vyhláška Ministerstva životného prostredia Slovenskej republiky č. 436/2000 Z. z., ktorou sa upravujú podrobnosti o obsahu žiadosti o overenie odbornej spôsobilosti na obstarávanie územnoplánovacích podkladov a územnoplánovacej dokumentácie obcí a o spôsobe overenia odbornej spôsobilosti v znení vyhlášky Ministerstva životného prostredia Slovenskej republiky č. 600/2002 Z. z.

8. Vyhláška Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona

9. Vyhláška Ministerstva životného prostredia Slovenskej republiky č. 55/2001 Z. z. o územnoplánovacích podkladoch a územnoplánovacej dokumentácii.

10. Vyhláška Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a všeobecných technických požiadavkách na stavby užívané osobami s obmedzenou schopnosťou pohybu a orientácie

11. Vyhláška Ministerstva výstavby a regionálneho rozvoja Slovenskej republiky č. 547/2003 Z. z. o obsahu a rozsahu odbornej prípravy a postupe pri overovaní a osvedčovaní osobitného kvalifikačného predpokladu pre zabezpečenie činnosti stavebného úradu

§ 41

Záverečné ustanovenie

Týmto zákonom sa preberajú právne záväzné akty Európskej únie uvedené v prílohe.

Čl. II

Tento zákon nadobúda účinnosť 1. januára 2023.

**Príloha**

**k zákonu č. ...../2021 Z. z.**

**ZOZnam preberaných právne záväzných aktov európskej únie**

Smernica Európskeho parlamentu a Rady 2001/42/ES z 27. júna 2001 o posudzovaní účinkov určitých plánov a programov na životné prostredie (Ú. v. ES L 197, 21.7.2001; Mimoriadne vydanie Ú. v. EÚ, kap. 15/zv. 6).

1. ) Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov [↑](#footnote-ref-1)
2. ) Zákon č. [215/2004 Z. z.](https://www.slov-lex.sk/pravne-predpisy/SK/ZZ/2004/215/) o ochrane utajovaných skutočností a o zmene a doplnení niektorých zákonov v znení neskorších predpisov, § 2 písm. k) a § 12 zákona č. 45/2011 Z. z. o kritickej infraštruktúre v znení neskorších predpisov, zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov, zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov, zákon č. 513/1991 Z. z. Obchodný zákonník v znení neskorších predpisov, [↑](#footnote-ref-2)
3. ) § Zákon č. 24 písm. a) zákona č. 330/2007 Z. z. o registri trestov a o zmene a doplnení niektorých zákonov v znení zákona č. 91/2016 Z. z. [↑](#footnote-ref-3)
4. ) § 4 zákona Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení zákona č. 624/2004 Z. z. [↑](#footnote-ref-4)
5. ) §4 zákona Slovenskej národnej rady č. 138/1992 Zb. v znení zákona č. 624/2004 Z. z. [↑](#footnote-ref-5)
6. ) § 5 zákona Národnej rady Slovenskej republiky č. 215/1995 Z. z. v znení neskorších predpisov. [↑](#footnote-ref-6)
7. ) Napríklad zákon č. 51/1988 Zb. o banskej činnosti, výbušninách a o štátnej banskej správe v znení neskorších predpisov, zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov, zákon č. 314/2001 Z. z. o ochrane pred požiarmi v znení neskorších predpisov, zákon č. 49/2002 Z. z. o ochrane pamiatkového fondu v znení neskorších predpisov, zákon č. 319/2002 z. z. o obrane Slovenskej republiky v znení neskorších predpisov, zákon č. 220/2004 Z. z. zákon o ochrane a využívaní poľnohospodárskej pôdy a o zmene zákona č. 326/2005 Z. z. o lesoch v znení neskorších predpisov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, [↑](#footnote-ref-7)
8. )  Zákon č..../2021 Z. z. o výstavbe, [↑](#footnote-ref-8)
9. ) Zákon č...../2021 Z. z. o významných investíciách [↑](#footnote-ref-9)
10. ) § 4 ods. 1 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení zákona č. 408/2011 Z. z. [↑](#footnote-ref-10)
11. ) § 4 ods. 2 písm. b) a c) zákona č. 24/2006 Z. z. v znení neskorších predpisov. [↑](#footnote-ref-11)
12. ) § 4 zákona č. 3/2010 Z. z. v znení neskorších predpisov [↑](#footnote-ref-12)
13. ) Vyhláška Úradu pre územné plánovanie a výstavbu Slovenskej republiky č...../2022 Z. z. o dokumentácii stavby [↑](#footnote-ref-13)
14. ) § 8a zákona č. 3/2010 Z. z.  v znení zákona č. 362/2015 Z. z.

 § 67ba zákona č. 351/2011 Z. z. o elektronických komunikáciách v znení zákona č. 319/2017 Z. z. [↑](#footnote-ref-14)
15. ) § 5 zákona č. 24/2006 Z. z. v znení zákona č. 408/2011 Z. z. [↑](#footnote-ref-15)
16. ) § 8 zákona č. 24/2006 Z. z. v znení neskorších predpisov.  [↑](#footnote-ref-16)
17. )§ 12 až 14 zákona č. 24/2006 Z. z. v znení neskorších predpisov. [↑](#footnote-ref-17)
18. ) Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov [↑](#footnote-ref-18)
19. ) Napríklad zákon č. [215/2004 Z. z.](https://www.slov-lex.sk/pravne-predpisy/SK/ZZ/2004/215/) o ochrane utajovaných skutočností a o zmene a doplnení niektorých zákonov v znení neskorších predpisov, § 2 písm. k) a § 12 zákona č. 45/2011 Z. z. o kritickej infraštruktúre. [↑](#footnote-ref-19)
20. ) § 7 písm. b) zákona Národnej rady Slovenskej republiky  č. 162/1995 Z. z.  v znení neskorších predpisov.

 § 2 písm. i) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. [↑](#footnote-ref-20)
21. ) § 21 zákona č. 49/2002 Z. z.

Oznámenie Federálneho ministerstva zahraničných vecí č. 151/1991 Zb. o dojednaní v rneho a prírodného dedičstva (registrované v čiastke č. 32/1991 Zb.). [↑](#footnote-ref-21)